πωλωι σωσιγενους αιγινητηι. εδοξε τηι βουληι και τωι δημωι δημαρετος δημεου ειπεν επειδη πωλος σωσιγενους αιγινητης εν τε τοις προτερον χρονοις ευνους και προθυμος ων διετελει περι τημ πολιν και νυν του δημου ψηφισαμενου αγειν ημας επι τοις ευαγγελιοις αντιγονεια και δημητριεια και τωμ πρεσβευτωμ παραγενομενωμ προς αυτον μισθων τε ελασσονων συνεχωρησεν υποκρινεισθαι τωι δημωι και τα μεν εκ του θεατρου γενομενα εκομισατο το δε λοιπον επεσχηκε τηι πολει καθοτι ο δημος ηξιωσεν αυτον δεδοχθαι τη[ι] βουληι και τωι δημωι επηινησθαι μεν πωλον αρετης ενεκε και προθυμιας ημ παρεσχηται τωι δημωι και ειναι αυτωι της αυτης επιμελειας τυγχανειμ παρα του δημου δεδοσθαι δε αυτωι και πολιτειαν εφ ισηι και ομοιαι και επικληρωσαι αυτον επι φυλην και χιλιαστυν και εκατοστυν και γενος και αναγραψαι καθοτι και τους αλλους σαμιους ειναι δε αυτον και προξενον του δημου ειναι δε αυτωι και εισπλουν και εκπλου[ν] και εμ πολεμωι και εν ειρηνηι ασυλει και ασπονδει υπαρχειν δε αυτωι και εφοδον επι την βουληγ [κα]ι τον δημον αν του δεηται πρωτωι μετα τα ιερα και [τ]α βασιλικα δεδοσθαι δε αυτωι και προεδριαν εν τοις αγωσιν οις αν η πολις αγηι πασιν ειναι δε ταυτα και αυτωι και εκγονοις στεφανωσαι δε πωλον θαλλου στεφανωι διονυσιων τραγωιδοις της δε αναγγελιας επιμεληθηναι τον αγωνοθετην μετα του δημιουργου. το δε ψηφισμα τοδε αναγραψαι εις στηλην λιθινην και στησαι εις το ιερον της ηρας της δε επικληρωσεως και της αναγραφης επιμεληθηναι τον γραμματεα της βουλης. ελαχε φυλην χησιεις χιλιαστυς οινωπες γενος και εκατοστυς ελανδριδαι.
MDAI(A) 1919, 16-20, no. 7